ഓണവും ക്രിസ്ത്യാനികളും

കേരളത്തിൽ ആഘോഷിക്കപ്പെടുന്ന ഏറ്റവും വലിയ ഉൽസവങ്ങളിൽ ഒന്നാണ് ഓണം (). ഇത് വിളവെടുപ്പിന്റെ ഉത്സവം കൂടിയാണ്. ലോകമെമ്പാടുമുള്ള മലയാളികൾ ജാതിമത ഭേദമന്യേ ഓണം ആഘോഷിക്കുന്നതായി കാണാം.   കേരളത്തിലെ ഒരു പ്രധാന വാർഷിക ഉത്സവമായ ഇത് സംസ്ഥാനത്തിൻ്റെ ഔദ്യോഗിക ഉത്സവമായും കണക്കാക്കുന്നു   ഇതോടനുബന്ധിച്ച് ധാരാളം സാംസ്കാരിക പരിപാടികളും നടന്നുവരുന്നു.     ഓണം ആഘോഷിക്കുന്നത് സംബന്ധിച്ച് ക്രിസ്തുമതത്തിലെ വിവിധ വിഭാഗങ്ങൾക്ക് വിത്യസ്ത നിലപാടുകളാണുള്ളത്. ചില ക്രിസ്ത്യാനികളും പല മുസ്ലീങ്ങളും ഓണം ആഘോഷിക്കുകയോ അതിന്റെ ഭാഗമാവുകയോ ചെയ്തുവരുന്നു. ക്രിസ്ത്യാനികൾ ഓണം ആഘോഷിക്കാമെന്ന് പറയുമ്പോൾ മറ്റു ചില വിഭാഗം ഇത് മതവിരുദ്ധമാണെന്നും അഭിപ്രായപ്പെടുന്നു.

അനുകൂല വാദം
മലയാളികൾ എന്ന നിലയിൽ ക്രൈസ്തവരും വർഷങ്ങളായി ഓണാഘോഷത്തിന്റെ ഭാഗമാകുന്നുണ്ട്. മുറ്റത്തു ചെറിയൊരു പൂക്കളമിട്ടും സദ്യ ഉണ്ടാക്കുന്നവരും ഉണ്ട്. ഓണാഘോഷവുമായി ബന്ധപ്പെട്ടുള്ള ഹൈന്ദവ ഐതീഹ്യങ്ങളും ബന്ധപ്പെട്ട പ്രവൃത്തികളും, മതപരമായ ചില ആചാരങ്ങളും നിലവിലുണ്ടെങ്കിലും അത്തരം വിശ്വാസപരമായ ആചാരങ്ങളിൽ പങ്കാളിയാവാതെ മറ്റു ആഘോഷ പരിപാടികളാവാം എന്നാണ് അനുകൂലിക്കുന്നവരുടെ നിലപാട്. 

പ്രതികൂല വാദം
എന്നാൽ മറ്റു മതങ്ങളുടെ ആചാരങ്ങളിൽ പങ്കെടുക്കുന്നത് വിലക്കിയിട്ടുണ്ടെന്ന ബൈബിൾ വാക്യം മുൻ നിർത്തി ഇതിനെ എതിർക്കുന്നവരും ഉണ്ട്. കേരളത്തിലെ നസ്രാണി ക്രൈസ്തവ വിഭാഗത്തിൽപ്പെട്ടവരാണ് ഇതിനെതിരെ രംഗത്ത് വരുന്നത്. ഓണം പൈശാചിക (സാത്താന്റെ ) ആഘോഷമാണെന്നും ഇതിൽ ക്രിസ്ത്യാനികൾ പങ്കെടുക്കരുതെന്നും പാലാ രൂപതക്ക് കീഴിലെ വികാരിയായ ഫാദർ തോമസ് വാഴച്ചാരിക്കൽ വിശ്വാസികളെ ഉപദേശിച്ചിരുന്നു.https://www.youtube.com/watch?v=XI5-A9wvGF4,
 ഇതും കാണുക 
ഓണവും മുസ്ലീങ്ങളും
ഓണം

 അവലംബം 

വർഗ്ഗം:ഓണം
വർഗ്ഗം:ഇന്ത്യയിലെ മതപരമായ ആഘോഷങ്ങൾ
വർഗ്ഗം:കേരളത്തിലെ ഹിന്ദു ആഘോഷങ്ങൾ
വർഗ്ഗം:സെപ്റ്റംബർ മാസത്തിലെ ദിനങ്ങൾ
വർഗ്ഗം:ഓഗസ്റ്റ് മാസത്തിലെ ദിനങ്ങൾ
വർഗ്ഗം:കേരളത്തിലെ ഉത്സവങ്ങൾ
വർഗ്ഗം:ഹൈന്ദവ ഉത്സവങ്ങൾ